techiaith/cofnodycynulliad_en-cy huggingface dataset:
English: May I add my congratulations to the Minister on taking her new role? I can assure Neil Hamilton not to worry overly about the void that there is to fill. Eluned Morgan is a substantial figure in her own right, so I think we can be confident in her ability to take on this agenda with aplomb. I welcome that this is a positive report from the Welsh Language Commissioner. There has, as she notes, been a shift in public debate, and, as she herself says, that direction has been set to a great extent by the Welsh Government's target of 1 million Welsh speakers. And that very declaration of intent over the long term in itself has had a catalysing impact. I think that is something that we should all welcome, while, of course, recognising the nature of the challenge before us. This is, as we've discussed before, perhaps the most radical cultural policy in modern times, and we should be under no illusion about the challenges ahead of us, but it's one that we must all approach with relish.
Welsh: A gaf i hefyd longyfarch y Gweinidog wrth iddi ddechrau yn ei swydd newydd? Gallaf sicrhau Neil Hamilton nad oes yn rhaid iddo boeni'n ormodol am y bwlch sydd i'w lenwi. Mae Eluned Morgan yn wraig flaenllaw yn ei hawl ei hun, felly credaf y gallwn ni fod yn ffyddiog yn ei gallu i gyflawni'r agenda hon gyda hunanfeddiant. Croesawaf fod hwn yn adroddiad cadarnhaol gan Gomisiynydd y Gymraeg. Bu newid, fel y mae hi'n ei nodi, yn y ddadl gyhoeddus, ac, fel y mae hi ei hun yn ei ddweud, mae'r cyfeiriad hwnnw wedi'i bennu i raddau helaeth gan darged Llywodraeth Cymru o 1 miliwn o siaradwyr Cymraeg. Ac mae'r datganiad hwnnw o fwriad dros y tymor hir wedi arwain ynddo'i hun at frwdfrydedd mawr. Credaf fod hynny'n rhywbeth y dylem ni i gyd ei groesawu, gan gydnabod, wrth gwrs, natur yr her sydd o'n blaenau. Dyma o bosibl, fel yr ydym ni wedi trafod eisoes, y polisi diwylliannol mwyaf radical yn y cyfnod modern, ac ni ddylem ni fod o dan unrhyw gamargraff ynglŷn â'r heriau sydd o'n blaenau, ond mae'n bolisi y mae'n rhaid i bob un ohonom ni ei wynebu'n eiddgar.
English: I call on the Minister for Welsh Language and Lifelong Learning to reply to the debate.
Welsh: Galwaf ar Weinidog y Gymraeg a Dysgu Gydol Oes i ymateb i'r ddadl.
English: I was talking about the main Welsh language organisations that have convened their opposition to the idea of abolishing the Welsh Language Commissioner.
Welsh: Roeddwn i'n sôn am y prif fudiadau iaith sydd wedi mynegi eu gwrthwynebiad i'r syniad o ddiddymu Comisiynydd y Gymraeg.
English: Well, we need to listen to everyone in Wales. I think that's important. There are professionals, there are others, and we need to listen to everyone, and we must reach the million. We have to listen to those people who will be learning Welsh. I want to listen to those people who don't currently speak Welsh. I want to hear their opinions. Now, maybe they have responded, perhaps they haven't. In terms of standards, Neil Hamilton, I think you are right. Alun used
Welsh: Ond mae eisiau i ni wrando ar bob un yng Nghymru. Rydw i yn meddwl bod hynny'n bwysig. Mae yna bobl sy'n broffesiynol, ac mae yna bobl hefyd - . Mae'n rhaid inni gyrraedd y miliwn yma. Rydw i eisiau gwrando ar y bobl sy'n mynd i fod yn dysgu Cymraeg, hefyd. Rydw i eisiau gwrando ar bobl sydd ddim yn siarad Cymraeg ar hyn o bryd. Rydw i eisiau clywed beth sydd ganddyn nhw i'w ddweud. Efallai eu bod nhw wedi ymateb, efallai eu bod nhw heb. Ar y safonau, Neil Hamilton, rydw i'n meddwl eich bod chi'n iawn. Roedd Alun wedi defnyddio
English: carrots rather than sticks. I would also like to use carrots. I am very clear that, if you're talking about language, you've got to persuade people. You can't make people use a language.
Welsh: Anogaeth yn hytrach na gorfodaeth. Mi fuaswn innau hefyd yn hoffi defnyddio anogaeth. Rwyf yn glir iawn, os ydych chi'n siarad am iaith, fod yn rhaid i chi berswadio pobl. Ni allwch chi orfodi pobl i ddefnyddio iaith.
English: I think we have to be persuasive, rather than insisting that people do things. We do need more details in terms of the number of complainants and what was the efficiency of the commissioner's office. I want to see benchmarking happening. And that's something that jumped out at me, namely that only four in five children actually learn Welsh. We must look into the reasons behind that. So, there are a number of things that we can do. I think the most important thing for us to bear in mind now is that we retain that focus on a million Welsh speakers. There is a pressure on the Government to lead in this area, and the Government will lead in this area. We must also think about the economy. The economy is crucially important in this discussion. But the Government can't do all of this alone. The people of Wales have to join us on this journey and we have to persuade them to do that.
Welsh: Lee Waters, rydw i'n meddwl bod yn rhaid i ni berswadio, yn yr un modd, yn hytrach na mynnu bod pobl yn ei wneud e. Rydw i yn meddwl bod angen gofyn am fwy o fanylion: faint sydd wedi cwyno? Beth oedd effeithlonrwydd swyddfa'r comisiynydd? Rydw i eisiau cael benchmarking yn digwydd. Ac rydw i yn meddwl bod hynny wedi neidio mas arnaf i hefyd: mai dim ond pedwar mas o bump o blant oedd yn dysgu Cymraeg. Mae eisiau i ni edrych i mewn i'r rhesymau am hynny. Felly, mae yna lot o bethau rydym ni'n gallu eu gwneud. Rwy'n meddwl mai'r peth pwysicaf i ni gofio nawr yw ein bod ni'n cadw'r ffocws yna ar y miliwn o siaradwyr Cymraeg. Mae pwysau ar y Llywodraeth i arwain. Fe fydd y Llywodraeth yn arwain. Mae'n rhaid i ni hefyd feddwl am yr economi. Mae'r economi yn hollbwysig yn y drafodaeth yma. Ond, nid yw'r Llywodraeth yn gyfan gwbl yn gallu newid hyn. Mae'n rhaid i bobl Cymru ddod gyda ni ac mae'n rhaid i ni eu perswadio nhw i wneud hynny.
English: The proposal is to agree amendment 2. Does any Member object? [ Objection.] I defer voting under this item until voting time.
Welsh: Y cwestiwn yw: a ddylid derbyn gwelliant 2? A oes unrhyw Aelod yn gwrthwynebu? [ Gwrthwynebiad.] Gohiriaf y bleidlais, felly, ar yr eitem yma tan y cyfnod pleidleisio.
English: The next item is the motion to agree the First Minister's recommendation to Her Majesty to appoint a Counsel General, and I call on the First Minister to move the motion - Carwyn Jones.
Welsh: Yr eitem nesaf yw'r cynnig i dderbyn argymhelliad y Prif Weinidog ar gyfer Ei Mawrhydi i benodi Cwnsler Cyffredinol. Galwaf ar y Prif Weinidog i wneud y cynnig - Carwyn Jones.
English: Surely, a fundamental principle of our legal system is that a client should be free to choose their own legal adviser? Why would Plaid Cymru deny that right to the Welsh Government?
Welsh: Onid yw'n un o egwyddorion sylfaenol ein system gyfreithiol y dylai cleient fod yn rhydd i ddewis ei gynghorydd cyfreithiol ei hun? Pam y byddai Plaid Cymru yn gwarafun yr hawl hwnnw i Lywodraeth Cymru?
English: Those who want to change the constitution should have changed the Wales Act. You had an opportunity in the House of Lords to change the Wales Act in order to remove the ability of this parliament to approve the appointment of the Counsel General. If you are so vocal, you should have done it elsewhere where you have another job to do. You clearly didn't have an eye on the constitution at that point. Now, unless you want to do that, you're not in a position to criticise someone who is using parliamentary techniques to question a Government appointment. [ Interruption.] Do you want to intervene?
Welsh: Mae'r rheini sydd eisiau newid y cyfansoddiad - fe ddylen nhw fod wedi newid Deddf Cymru. Roeddech gennych chi gyfle yn Nhŷ'r Arglwyddi i newid Deddf Cymru i dynnu allan y gallu yma i Senedd Cymru gymeradwyo penodi Cwnsler Cyffredinol. Os ydych chi mor huawdl ac eisiau newid y cyfansoddiad, fe ddylech chi fod wedi ei wneud yn y lle arall, lle rŷch chi'n gwneud job arall. Mae'n amlwg nad oedd eich llygaid chi ar y cyfansoddiad bryd hynny. Oni bai eich bod chi eisiau gwneud hynny, nid ydych chi mewn sefyllfa i feirniadu rhywun am ddefnyddio technegau'r Senedd hon i gwestiynu penodiad gan y Llywodraeth. [ Torri ar draws.] Ydych chi am ymyrryd?
English: I do want to intervene. I'm eager to intervene. I do have a problem, Llywydd, and I would like your assistance on this. It's not a parliamentary convention in this house or in the other house to discuss different functions. It confuses advice.
Welsh: Rydw i eisiau ymyrryd. Rwy'n awyddus i ymyrryd. Mae gen i broblem, Llywydd, ac fe fyddwn i'n hoffi eich help chi. Nid yw'n gonfensiwn seneddol yn y tŷ hwn nac yn y tŷ arall i drafod swyddogaethau gwahanol. Mae'n drysu cyngor.
English: You were wrong five years ago when Theodore Huckle was appointed, and you are wrong today. When it comes to an Assembly decision and a parliamentary decision, I have every right to discuss this. It is included in the law of the land that you voted for, and that's why we're discussing it.
Welsh: Roeddech chi'n rong bum mlynedd yn ôl pan benodwyd Theodore Huckle ac rydych chi'n rong heddiw. Pan mae'n dod i benderfyniad y Cynulliad a phenderfyniad y Senedd mae gen i hawl berffaith i'w drafod e. Mae yn y gyfraith gwlad rydych chi wedi pleidleisio drosti hi. Dyna pam rydym ni'n ei drafod e.
English: What's wrong with you today?
Welsh: Beth sy'n bod arnat ti heddiw?
English: That's why we're discussing it. It's in the law of the land - [ Interruption. ] The second -
Welsh: Dyma pan rydym ni'n ei drafod e. Mae'n rhan o gyfraith gwlad - [ Torri ar draws. ] Yr ail -
English: Simon Thomas, please continue.
Welsh: Simon Thomas, fe gewch chi barhau.
English: Thank you, Llywydd. The second reason why Plaid Cymru wants to change the system here is that we would want to see a system of pre-appointment hearings for a Counsel General. It is a system that is provided in those nations where law officials are appointed by the Congress - in the United States for example, where there is an open hearing. It is a system that has been experimented with in this place. The Finance Committee has used the system to appoint the chair of the WRA and I hope we will see more of that. It would be a good thing for the Counsel General to appear before the most appropriate committee - the Constitutional and Legislative Affairs Committee, I suppose, but it could be a temporary committee to deal with the issue - to demonstrate how he or she would want to undertake the role, how he or she would respond to requests from Assembly Members and to show that he or she would be an appropriate individual for this post.
Welsh: Diolch yn fawr, Llywydd. Yr ail reswm pam mae Plaid Cymru am newid y drefn fan hyn yw y byddem ni'n dymuno gweld system o wrandawiad cyn penodi ar gyfer y Cwnsler Cyffredinol. Mae'n system sy'n cael ei chynnig yn y gwledydd hynny lle mae swyddogion y gyfraith yn cael eu penodi gan y Gyngres - yr Unol Daleithiau, er enghraifft, lle mae yna wrandawiad agored. Mae'n system sydd wedi cael ei arbrofi fan hyn; mae'r Pwyllgor Cyllid wedi defnyddio system i benodi cadeirydd Awdurdod Cyllid Cymru. Rydw i'n rhagweld ac yn gobeithio y byddwn ni'n gweld mwy o hynny. Da o beth fyddai hi i'r darpar Gwnsler Cyffredinol ddod gerbron y pwyllgor mwyaf priodol - siŵr o fod y pwyllgor cyfansoddiad a deddfwriaethol, ond gall fod yn bwyllgor dros dro - i ddangos ym mha ffordd mae eisiau gwneud y job, i ddangos ym mha ffordd y byddai'n ymateb i geisiadau gan Aelodau Cynulliad, ac i ddangos ei fod yn berson teilwng i wneud y job yma. Mi wnaf i ildio.
English: Thank you very much. That, of course, doesn't mean that the First Minister wouldn't still be able to just make one nomination and that one nomination would be discussed as part of that process.
Welsh: Diolch yn fawr iawn. Nid yw hynny, wrth gwrs, yn golygu na fyddai'r Prif Weinidog yn dal yn gallu gwneud dim ond un enwebiad a dim ond un enwebiad fyddai'n cael ei drafod fel rhan o'r broses honno.
English: Exactly, because we're not questioning the nomination process here. What we are questioning here is the fact that the Assembly should approve this nomination, which would then be passed to Her Majesty. That is something that should be agreed. If we're only here to rubber-stamp these things then what's the point of this debate? What is the point of the motion? What's the point of a debate if we're only supposed to say, 'Well, yes, whatever you do as the Cabinet, that's absolutely fine'? [ Interruption. ] Yes, okay.
Welsh: Yn union, achos nid ydym ni'n cwestiynu'r broses enwebu fan hyn. Beth rydym ni'n cwestiynu fan hyn yw'r ffaith bod y Cynulliad yn cymeradwyo'r enwebiad yma sy'n mynd gerbron wedyn at Ei Mawrhydi, wrth gwrs, ac mae hynny yn rhywbeth ddylai gael sêl bendith. Nawr, os ydym ni ond yma i 'rubber-stamp-o ' pethau fel hyn, beth yw pwynt cael y ddadl yma? Beth yw pwynt cael cynnig? Beth yw pwynt cael trafodaeth os rydym ni ond i fod i ddweud, 'Ie, beth bynnag rydych chi'n gwneud i'ch Cabinet, mae'n iawn i wneud hynny'? [ Torri ar draws. ] Ie, ocê.
English: I'm afraid I didn't really catch the Member's response to my point earlier. I think there was a sedentary intervention you may have been replying to instead. But my fundamental point is: the Counsel General is the chief adviser to the Welsh Government, and surely it's a matter for the Welsh Government to choose who their chief legal adviser should be.
Welsh: Mae arnaf ofn na chlywais ymateb yr Aelod yn iawn i fy mhwynt yn gynharach. Rwy'n credu efallai eich bod wedi ymateb i ymyriad gan rywun ar ei eistedd yn hytrach. Ond fy mhwynt sylfaenol yw: y Cwnsler Cyffredinol yw prif gynghorydd Llywodraeth Cymru, ac onid mater i Lywodraeth Cymru yw dewis pwy ddylai fod y prif gynghorydd cyfreithiol iddi.
English: Well, I think - and I appreciate the Member might not have heard what I said - we have the Welsh constitution, which is that the Counsel General is an appointment of this Assembly. It has to be approved by this Assembly - recommended by the First Minister, appointed by Her Majesty, but approved by this Assembly. Now, you could make a coherent argument - I'm not saying you couldn't make a coherent argument, which you've just done - around the division between law officers and Government, but that isn't what we have in this constitution. It has been changed twice, as I said, in two different Wales Acts. This has not been changed or looked at or sought to be changed. And there are other Commonwealth examples from Canada, the United States, and other parts of the Commonwealth where this is the law and process, where we do have a way of voting on appointments of Government law officers - [ Interruption. ] If I can just finish my point, I accept there's been a development of this particular law officer, which started in a corporate environment, if you like, and has now developed to be more of a law officer for the Government, but our constitution has not changed and therefore it's important that we don't become some sort of spoon-fed baby Senedd for the Government to decide who they want to put in place. When it comes to an opportunity where we can influence the Government's appointments, then as a parliament we should do that.
Welsh: Wel, rwy'n credu - ac rwy'n gwerthfawrogi ei bod yn bosibl na chlywodd yr aelod yr hyn a ddywedais - mae gennym gyfansoddiad Cymru, sef bod y Cwnsler Cyffredinol yn cael ei benodi gan y Cynulliad hwn. Mae'n rhaid iddo gael ei gymeradwyo gan y Cynulliad hwn - ei argymell gan y Prif Weinidog, ei benodi gan Ei Mawrhydi, ond ei gymeradwyo gan y Cynulliad hwn. Nawr, gallech chi gyflwyno dadl resymegol - nid wyf yn dweud na allech chi gyflwyno dadl resymegol, fel yr ydych chi newydd ei wneud - ynghylch y rhaniad rhwng swyddogion y gyfraith a'r Llywodraeth, ond nid dyna sydd gennym yn y cyfansoddiad hwn. Mae wedi'i newid ddwywaith, fel y dywedais, mewn dwy Ddeddf Cymru wahanol. Nid yw hyn wedi'i newid na'i ystyried ac ni wnaed unrhyw gais i'w newid. A cheir enghreifftiau eraill o'r Gymanwlad yng Nghanada, yr Unol Daleithiau a rhannau eraill o'r Gymanwlad lle mai dyma'r gyfraith a'r broses, lle mae gennym ni ffordd o bleidleisio ar benodiadau swyddogion y gyfraith ar gyfer y Llywodraeth - [ torri ar draws. ] Os caf i orffen fy mhwynt, rwy'n derbyn y bu datblygiad o ran y swyddog cyfraith arbennig hwn, a ddechreuodd mewn amgylchedd corfforaethol, os mynnwch chi, ac sydd bellach wedi datblygu i fod yn fwy o swyddog y gyfraith ar gyfer y Llywodraeth, ond nid yw ein cyfansoddiad wedi newid, ac felly mae'n bwysig nad ydym yn rhyw fath o Senedd sydd megis babi yn cael ei fwydo â llwy lle mae'r Llywodraeth yn penderfynu pwy mae'n dymuno ei benodi. Pan gawn ni gyfle i ddylanwadu ar benodiadau'r Llywodraeth, yna, fel senedd, dylem ni wneud hynny.
English: But isn't this a hangover from when we, perhaps, were more of a spoon-fed baby Assembly, as the Member puts it, and there was a Welsh Assembly Government and there was no legal distinction between one and the other? Now the Government is accountable to the Assembly and the Counsel General advises the Government, so surely the Welsh Government should decide. I am as keen to defend the rights of this Assembly as he is, but in this case, surely the First Minister and his team have the right to have their own choice of legal adviser.
Welsh: Ond onid yw hyn yn rhywbeth sy'n mynd yn ôl i gyfnod pan oeddem ni, efallai, yn fwy o Gynulliad a oedd megis babi yn cael ei fwydo â llwy, fel y dywed yr Aelod, pan oedd gennym ni Lywodraeth Cynulliad Cymru ac nad oedd gwahaniaeth cyfreithiol rhwng y naill a'r llall? Erbyn hyn, mae'r Llywodraeth yn atebol i'r Cynulliad, ac mae'r Cwnsler Cyffredinol yn cynghori'r Llywodraeth, felly Llywodraeth Cymru ddylai benderfynu does bosib. Rwyf i yr un mor awyddus ag yntau i amddiffyn hawliau'r Cynulliad hwn, ond yn yr achos hwn, does bosib nad oes gan Brif Weinidog Cymru a'i dîm yr hawl i ddewis eu cynghorydd cyfreithiol eu hunain.
English: I thought I'd finished and sat down, but shall I just carry on so that that can be read as an intervention?
Welsh: Roeddwn i'n meddwl fy mod i wedi gorffen felly eisteddais i lawr, ond a hoffech chi i mi barhau fel y gellir darllen hwnna fel ymyriad?
English: There are no other speakers, and therefore I call on the First Minister to reply on behalf of his Government. Carwyn Jones.
Welsh: Nid oes siaradwyr eraill, felly rydw i'n galw ar y Prif Weinidog i ymateb ar ran ei Lywodraeth. Carwyn Jones.
English: Is it not the case that the last but one Counsel General was unelected?
Welsh: Onid yw'n wir nad oedd y Cwnsler Cyffredinol diwethaf ond un wedi ei ethol?
English: He was, and he was supported by this Assembly, without any requirement by Plaid Cymru at that time that there should be some kind of pre-appointment hearing. And so -
Welsh: Ydy, ac fe'i cefnogwyd gan y Cynulliad hwn, heb unrhyw ofyniad gan Blaid Cymru ar y pryd y dylid cynnal rhyw fath o wrandawiad cyn penodi. Felly -
English: Well, there it is. This is the appointment of somebody who is a Member of this Assembly, who is a lawyer, who is somebody who is amply qualified for the job of Counsel General and somebody who will be the chief legal adviser to the Welsh Government. If concerns had been raised beforehand, we would have tried to deal with those concerns, but this is the first that we've heard of them. Bearing in mind that we are going through Brexit, it is hugely important that we have a chief legal adviser who is able to advise Welsh Government on many issues, particularly Brexit. I'm sure Members wouldn't want us to be in a position where we don't have an adviser who is able to do that. So, again, I move the motion. Mark Reckless will forgive me for not addressing his direct points, because I agree with every word he said. That might not happen very often, but on this occasion I'm grateful to him for the words that he has said. I regret the fact that what is an appointment of somebody in Government, who is there to act as a legal adviser, has been - . Well, there we are, it's the Assembly's prerogative to deal with it in this way, but, nevertheless, it is absolutely right to say that this, even though technically, even though legally, is an appointment of the Assembly, it is, in effect, the appointment of somebody who will become a member of Government, though not a Minister.
Welsh: Wel, dyna ni. Mae hyn yn ymwneud â phenodi rhywun sy'n aelod o'r Cynulliad hwn, sy'n gyfreithiwr, sy'n rhywun sydd wedi cymhwyso'n ddigonol ar gyfer swydd y Cwnsler Cyffredinol ac sy'n rhywun a fydd y prif gynghorydd cyfreithiol i Lywodraeth Cymru. Pe byddai pryderon wedi'u codi ymlaen llaw, byddem ni wedi ceisio ymdrin â'r pryderon hynny, ond dyma'r tro cyntaf i ni glywed amdanyn nhw. O gofio ein bod yn mynd trwy broses Brexit, mae'n hynod o bwysig bod gennym ni brif gynghorydd cyfreithiol sy'n gallu cynghori Llywodraeth Cymru ar lawer o faterion, yn enwedig Brexit. Rwy'n siŵr na fyddai'r Aelodau yn dymuno inni fod mewn sefyllfa lle nad oes gennym ni gynghorydd sy'n gallu gwneud hynny. Felly, unwaith eto, cynigiaf y cynnig. Bydd Mark Reckless yn maddau imi am beidio ag ymdrin â'i bwyntiau ef yn uniongyrchol, gan fy mod yn cytuno â phob gair a ddywedodd. Efallai nad yw hynny'n digwydd yn aml iawn, ond rwy'n ddiolchgar iddo am ei eiriau y tro hwn. Rwy'n gresynu'r ffaith bod yr hyn sy'n ymwneud â phenodi rhywun yn y Llywodraeth, sydd yno i weithredu fel cynghorydd cyfreithiol, wedi bod yn - . Wel, dyna ni, mae hawl gan y Cynulliad i ymdrin ag ef yn y modd hwn, ond, serch hynny, mae'n hollol iawn i ddweud bod hyn, er yn dechnegol, er yn gyfreithiol, yn benodiad gan y Cynulliad, ei fod, mewn gwirionedd, yn benodiad rhywun a fydd yn aelod o'r Llywodraeth, er nad yn Weinidog.
English: The proposal is to agree the motion. Does any Member object? [ Objection.] I will defer voting under this item until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Gohiriaf y bleidlais, felly, ar yr eitem yma tan y cyfnod pleidleisio.
English: The next item is the motion to vary the order of consideration of Stage 3 amendments to the Additional Learning Needs and Education Tribunal (Wales) Bill. I call on the Cabinet Secretary to move the motion.
Welsh: Yr eitem nesaf yw'r cynnig i amrywio'r drefn ystyried ar gyfer gwelliannau Cyfnod 3 y Bil Anghenion Dysgu Ychwanegol a'r Tribiwnlys Addysg (Cymru). Rwy'n galw ar yr Ysgrifennydd Cabinet i wneud y cynnig.
English: I formally move the motion on the order paper.
Welsh: Cynigiaf y cynnig yn ffurfiol ar y papur trefn.
English: I have no speakers on this item, therefore the proposal is to agree the motion. Does any Member object? No. The motion is therefore agreed in accordance with Standing Order 12.36.
Welsh: Nid oes siaradwyr ar yr eitem yma, felly y cwestiwn sy'n weddill yw: a ddylid derbyn y cynnig? A oes unrhyw Aelod yn gwrthwynebu? Nac oes. Felly, derbynnir y cynnig yn unol â Rheol Sefydlog 12.36.
English: Item 11 and item 12 have been postponed, therefore the next item is voting time.
Welsh: Mae eitem 11 ac eitem 12 wedi'u gohirio, felly yr eitem nesaf yw'r cyfnod pleidleisio.
English: Unless three Members wish for the bell to be rung, I move immediately to voting time. The first vote is on the Welsh Language Commissioner's annual report. The first vote is on amendment 2, tabled in the name of Rhun ap Iorwerth. Open the vote. Close the vote. In favour 19, four abstentions and 27 against. Therefore, the amendment is not agreed.
Welsh: Oni bai bod tri Aelod yn dymuno i mi ganu'r gloch, rwy'n symud ymlaen yn syth i'r bleidlais. Mae'r bleidlais gyntaf ar adroddiad blynyddol Comisiynydd y Gymraeg. Mae'r bleidlais gyntaf ar welliant 2, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid 19, pedwar yn ymatal a 27 yn erbyn. Felly, gwrthodwyd y gwelliant.
English: I now call for a vote on the motion, tabled in the name of Julie James.
Welsh: Galwaf, felly, am bleidlais ar y cynnig, a gyflwynwyd yn enw Julie James.
English: Open the vote. Close the vote. In favour 50, no abstentions and none against. Therefore, the motion is agreed.
Welsh: Agor y bleidlais. Cau'r bleidlais. O blaid 50, neb yn ymatal a neb yn erbyn. Derbyniwyd y cynnig.